ข้อบังคับมหาวิทยาลัยเทคโนโลยีสุรนารีข้อบังคับมหาวิทยาลัยเทคโนโลยีสุรนารีว่าด้วยเครื่องแบบและเครื่องแต่งกายของผู้ปฏิบัติงานในมหาวิทยาลัยเทคโนโลยีสุรนารีพ.ศ. ๒๕๕๐[๑] โดยที่เป็นการสมควรกำหนดเครื่องแบบและเครื่องแต่งกายของผู้ปฏิบัติงานในมหาวิทยาลัยเทคโนโลยีสุรนารีเพื่อใช้ในงานพิธีการต่าง ๆฉะนั้นอาศัยอำนาจตามความในมาตรา ๑๖ แห่งพระราชบัญญัติมหาวิทยาลัยเทคโนโลยีสุรนารี พ.ศ.๒๕๓๓ ประกอบกับมติสภามหาวิทยาลัยเทคโนโลยีสุรนารี ในการประชุมครั้งที่ ๗/๒๕๕๐เมื่อวันที่ ๑๗ พฤศจิกายน ๒๕๕๐ สภามหาวิทยาลัยเทคโนโลยีสุรนารี จึงออกข้อบังคับไว้ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีสุรนารีว่าด้วยเครื่องแบบและเครื่องแต่งกายของผู้ปฏิบัติงานในมหาวิทยาลัยเทคโนโลยีสุรนารี พ.ศ.๒๕๕๐ข้อ๒ข้อบังคับนี้ให้ใช้บังคับตั้งแต่วันถัดจากวันประกาศ เป็นต้นไปข้อ๓ ให้อธิการบดีมหาวิทยาลัยเทคโนโลยีสุรนารีเป็นผู้รักษาการตามข้อบังคับนี้และให้มีอำนาจออกประกาศเพื่อให้การปฏิบัติเป็นไปตามข้อบังคับนี้บรรดาข้อบังคับข้อกำหนด กฎ ระเบียบ ประกาศ มติ หรือคำสั่งใด ๆ ที่ขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้มหาวิทยาลัย หมายความว่า มหาวิทยาลัยเทคโนโลยีสุรนารีคณะกรรมการสภามหาวิทยาลัย หมายความว่า คณะกรรมการสภามหาวิทยาลัย เทคโนโลยีสุรนารีคณะกรรมการสภาวิชาการ หมายความว่า คณะกรรมการสภาวิชาการ มหาวิทยาลัยเทคโนโลยีสุรนารีคณะกรรมการบริหารงานบุคคล หมายความว่า คณะกรรมการบริหารงานบุคคล มหาวิทยาลัยเทคโนโลยีสุรนารีคณะกรรมการการเงินและทรัพย์สินหมายความว่าคณะกรรมการการเงินและ ทรัพย์สินมหาวิทยาลัยเทคโน โลยีสุรนารีคณะกรรมการส่งเสริม หมายความว่า คณะกรรมการส่งเสริม กิจการมหาวิทยาลัย เทคโนโลยีสุรนารีคณะกรรมการติดตาม หมายความว่า คณะกรรมการติดตามตรวจ สอบและประเมินผลงานของ มหาวิทยาลัยเทคโนโลยีสุรนารีตรามหาวิทยาลัย หมายความว่า ตราสัญลักษณ์ประจํา มหาวิทยาลัยเทคโนโลยีสุรนารีพนักงาน หมายความว่า พนักงานของมหาวิทยาลัย เทคโนโลยีสุรนารีและให้ หมายความรวมถึงพนักงาน ตามสัญญาจ้างพิเศษด้วยลูกจ้าง หมายความว่า ลูกจ้างประจำและลูกจ้าง ชั่วคราวของมหาวิทยาลัย เทคโนโลยีสุรนารีผู้ปฏิบัติงาน หมายความว่า สภามหาวิทยาลัยสภาวิชาการ คณะกรรมการบริหารงาน บุคคลคณะกรรมการการเงิน และทรัพย์สินคณะกรรมการ ส่งเสริมคณะกรรมการติดตาม พนักงานและลูกจ้างของ มหาวิทยาลัยเทคโนโลยีสุรนารีส่วนที่ ๑เครื่องแบบของผู้ปฏิบัติงาน ข้อ๕ เครื่องแบบของผู้ปฏิบัติงานซึ่งใช้ในพิธีการ ประกอบด้วย(๑)เครื่องแบบปกติขาว(๒)เครื่องแบบครึ่งยศ(๓)เครื่องแบบเต็มยศ(๔)เครื่องแบบสโมสรข้อ๖ เครื่องแบบปกติขาว ประกอบด้วย(๑)หมวกผู้ปฏิบัติงานซึ่งเป็นชายให้ใช้หมวกทรงหม้อตาลสีขาว กระบังหน้าทำด้วยหนังหรือวัตถุเทียมหนังสีดำสายรัดคางสีทอง กว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวก ข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทอง สูง ๕ เซนติเมตรบนหมอนสักหลาดสีขาวผู้ปฏิบัติงานซึ่งเป็นหญิงให้ใช้หมวกได้ ๒ แบบแบบที่๑ อนุโลมตามแบบหมวกของพนักงานชายแต่เป็นทรงอ่อนแบบที่๒ หมวกแก๊ปทรงอ่อนพับปีกสีขาว สายรัดคางสีทองมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ๑ ดุม ผ้าพันหมวกสีขาว ที่หน้าหมวกติดตราครุฑพ่าห์ปักดิ้นสีทองสูง ๔.๕เซนติเมตรบนหมอนสักหลาดสีขาวการสวมหมวกให้สวมในโอกาสอันควร(๒)เสื้อผู้ปฏิบัติงานซึ่งเป็นชายให้ใช้เสื้อแบบราชการสีขาวใช้ดุมโลหะสีทองตราครุฑพ่าห์ขนาดใหญ่ ๕ ดุมและติดตรามหาวิทยาลัยที่ปกคอเสื้อด้านหน้าทั้งสองข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยผู้ปฏิบัติงานซึ่งเป็นหญิงให้ใช้เสื้อนอกคอแบะสีขาว แบบคอแหลมหรือ คอป้านแขนยาวถึงข้อมือ มีตะเข็บหลัง ๔ตะเข็บที่แนวสาบ อกมีดุมโลหะสีทองตราครุฑพ่าห์ ขนาดเส้นผ่าศูนย์กลาง ๑.๕ เซนติเมตร๓ ดุมสำหรับแบบเสื้อคอแหลม และ ๕ ดุม สำหรับแบบเสื้อคอป้าน มีกระเป๋าล่างข้างละ ๑กระเป๋า เป็นกระเป๋าเจาะเฉียงเล็กน้อย ไม่มีใบปกกระเป๋าและให้ใช้เสื้อคอพับ แขนยาวสีขาวผูกผ้าพันคอสีดำเงื่อนกลาสีและติดตรามหาวิทยาลัยที่ปกคอเสื้อด้านหน้าทั้งสองข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓)อินทรธนูให้มีอินทรธนูแข็งกว้าง๔ เซนติเมตร ยาวตามความยาวของบ่า พื้นเป็นสักหลาดสีดำติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ ขนาดเล็ก อินทรธนูมีลายดังนี้คณะกรรมการสภามหาวิทยาลัยคณะกรรมการสภาวิชาการ คณะกรรมการบริหารงานบุคคล คณะกรรมการการเงินและทรัพย์สินคณะกรรมการส่งเสริม และคณะกรรมการติดตามใช้อินทรธนูปักดิ้นสีทองบนพื้นสักหลาดสีดำเป็นลายประจำยามสี่กลีบซ้อนและลายไทยประยุกต์เต็มแผ่นโดยมีตรามหาวิทยาลัยเป็นโลหะแกะปั๊มนูนสีทอง ติดทับตรงส่วนกลางของอินทรธนูพนักงานและลูกจ้างใช้อินทรธนูปักดิ้นสีทองบนพื้นสักหลาดสีดำ เป็นลายประจำยามสี่กลีบซ้อนและลายไทยประยุกต์ไม่เต็มแผ่นโดยมีตรามหาวิทยาลัยเป็นโลหะแกะปั๊มนูนสีทอง ติดทับตรงส่วนกลางของอินทรธนูรูปแบบของอินทรธนูและตรามหาวิทยาลัยที่ติดปกคอเสื้อปรากฏตามรูปแบบที่แนบท้ายข้อบังคับนี้(๔)กางเกง กระโปรงผู้ปฏิบัติงานซึ่งเป็นชายให้ใช้กางเกงแบบราชการสีขาวขายาว ไม่พับปลายขาผู้ปฏิบัติงานซึ่งเป็นหญิงให้ใช้กระโปรงสีขาว ตีเกล็ดด้านหน้า ๒ เกล็ดและด้านหลัง ๒ เกล็ด ยาวปิดเข่าปลายบานเล็กน้อย ใช้กับแบบเสื้อคอแหลม หรือกระโปรงสีขาวยาวปิดเข่า ปลายบานเล็กน้อยใช้กับแบบเสื้อคอป้าน(๕)รองเท้า ถุงเท้าผู้ปฏิบัติงานซึ่งเป็นชายให้ใช้รองเท้าหุ้มส้นหนังหรือวัตถุเทียมหนังสีดำ ไม่มีลวดลาย ถุงเท้าสีดำผู้ปฏิบัติงานซึ่งเป็นหญิงให้ใช้รองเท้าหุ้มส้นหนังหรือวัตถุเทียมหนังสีดำ แบบปิดปลายเท้า ไม่มีลวดลายส้นสูงไม่เกิน ๑๐ เซนติเมตร ถุงเท้ายาวสีเนื้อข้อ๗ เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงหรือกระโปรงให้ใช้ผ้าสีดำผู้ได้รับพระราชทานเครื่องราชอิสริยาภรณ์ให้ประดับเครื่องราชอิสริยาภรณ์ที่ได้รับไม่สวมสายสะพายข้อ๘ เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศสวมสายสะพายและต้องประดับเหรียญที่ได้รับพระราชทานและที่มีสิทธิประดับด้วยข้อ๙ เครื่องแบบสโมสรเครื่องแบบสโมสรสำหรับพนักงานชายมี ๓ แบบ คือ(๑)เครื่องแบบสโมสร ก. ลักษณะและส่วนประกอบเช่นเดียวกับ เครื่องแบบเต็มยศ(๒)เครื่องแบบสโมสร ข. ลักษณะและส่วนประกอบเช่นเดียวกับ เครื่องแบบสโมสร ก. เว้นแต่เสื้อให้ใช้เสื้อสโมสรสีขาว เปิดอก ปาดเอว มีดุมโลหะสีทองตราครุฑพ่าห์ขนาดเล็กติดที่ข้อมือข้างละ ๓ ดุม ที่ระหว่างอกกับเอวข้างละ ๓ ดุมและที่บรรจบเสื้อมีดุมโลหะสีทองตราครุฑพ่าห์ขนาดใหญ่ข้างละ ๑ ดุมดุมคู่นี้มีสายสร้อยสีทองร้อยติดกัน สวมเสื้อกั๊กสีขาว ดุมโลหะสีทองตราครุฑพ่าห์ ๓ดุม และเสื้อเชิ้ตสีขาวอกแข็ง ข้อมือแข็ง คอเชิ้ตชั้นเดียว และปีกผีเสื้อผูกผ้าผูกคอสีดำเงื่อนหูกระต่าย ในฤดูร้อนให้ใช้กางเกงสีขาวแทนกางเกงสีดำได้ตรามหาวิทยาลัยให้ติดที่คอแบะของเสื้อตอนบนทั้งสองข้าง เหนือแนวเครื่องราชอิสริยาภรณ์(๓)เครื่องแบบสโมสร ค. ลักษณะและส่วนประกอบเช่นเดียวกับ เครื่องแบบสโมสร ข.เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาวและเสื้อกั๊กให้ใช้แพรแถบสีเดียวกับกางเกงรัดเอวแทนแพรแถบนี้ส่วนกลางด้านหน้ากว้าง๑๒ เซนติเมตร ปลายทั้งสองข้างเรียว กว้าง ๑๑ เซนติเมตรที่ปลายมีขอเกี่ยวติดกันในขณะคาดทางด้านหลังผู้ปฏิบัติงานซึ่งเป็นหญิงให้แต่งตามสมัยนิยมส่วนที่ ๒เครื่องแต่งกายผู้ปฏิบัติงาน ข้อ๑๐ เครื่องแต่งกายของผู้ปฏิบัติงานกำหนดให้มีเครื่องแต่งกายเหมือนกันมีรายละเอียดดังนี้(๑)ลักษณะเสื้อเป็นเสื้อเบลเซอร์สีเทาหรือสีดำ แขนยาว(๒)คอและปกเสื้อเบลเซอร์ เป็นไปตามแบบที่มหาวิทยาลัยกำหนดแนบท้ายข้อบังคับนี้(๓)เสื้อผ่าด้านหน้า ติดกระดุมตรามหาวิทยาลัยสีทอง ปลายแขนติดกระดุม ตรามหาวิทยาลัยสีทอง(๔)กระเป๋า มี ๓ ตำแหน่ง คือ๑)บริเวณอกด้านซ้าย มีกระเป๋าที่มีตรามหาวิทยาลัย ตามแบบและขนาดที่กำหนด๒)บริเวณชายเสื้อด้านล่างซ้ายขวา มีกระเป๋าโดยเจาะสองริมมีฝา๓)ด้านหลังของเสื้อ ให้ผ่าตรงกลางรูปแบบและรายละเอียดของเสื้อปรากฏตามแบบที่แนบท้ายข้อบังคับนี้ส่วนที่ ๓เบ็ดเตล็ด ข้อ๑๑ผู้ซึ่งได้รับเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับเครื่องราชอิสริยาภรณ์นั้น ๆ ในเวลา แต่งเครื่องแบบเต็มยศ แต่ในเวลาแต่งเครื่องแบบสโมสรจะประดับเครื่องราชอิสริยาภรณ์จำลองขนาดย่อมก็ได้และถ้าในหมายสำนักพระราชวังหรือบัตรเชิญทางราชการปรากฏว่าให้ประดับเครื่องราชอิสริยาภรณ์ก็ให้ประดับอย่างแต่งเครื่องแบบเต็มยศ หรือถ้ามีว่าให้สวมสายสะพายด้วยก็ให้สวมตามที่กำหนดข้อ๑๒ผู้ซึ่งได้รับเครื่องหมายเชิดชูเกียรติ เครื่องหมายกิตติมศักดิ์เข็มวิทยฐานะ หรือเครื่องหมายแสดงความสามารถให้ประดับตามระเบียบของส่วนราชการหรือสถาบันนั้น ๆ กำหนดข้อ๑๓ผู้ปฏิบัติงานซึ่งพ้นตำแหน่งหน้าที่ไปแล้วให้ใช้เครื่องแบบเหมือนกับผู้ปฏิบัติงานได้ยกเว้นผู้ซึ่งได้รับโทษทางวินัยขั้นให้ออกปลดออก หรือไล่ออกข้อ๑๔ การแต่งเครื่องแบบตามข้อบังคับนี้ให้เป็นไปตามหมายสำนักพระราชวัง หรือตามระเบียบ คำสั่ง ข้อบังคับหรือประกาศของมหาวิทยาลัยในโอกาสอันควรข้อ๑๕ การประดับเครื่องราชอิสริยาภรณ์เครื่องอิสริยาภรณ์ เหรียญหรือตราที่เป็นเครื่องประดับต่างประเทศร่วมกับเครื่องราชอิสริยาภรณ์ และเหรียญราชอิสริยาภรณ์ไทยและการแต่งกายที่ประดับเครื่องราชอิสริยาภรณ์ ที่ไม่ได้กำหนดไว้ในข้อบังคับนี้ให้นำระเบียบสำนักนายกรัฐมนตรีว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทยและหนังสือเรื่องเครื่องราชอิสริยาภรณ์ไทยซึ่งสำนักเลขาธิการคณะรัฐมนตรีหรือหน่วยงานที่เกี่ยวข้องจัดพิมพ์ขึ้นมาใช้บังคับโดยอนุโลมประกาศ ณ วันที่ ๒๗พฤศจิกายน พ.ศ. ๒๕๕๐วิจิตร ศรีสอ้านนายกสภามหาวิทยาลัยเทคโนโลยีสุรนารี[เอกสารแนบท้าย]๑. ตัวอย่างอินทรธนูและเครื่องหมายติดปกเสื้อ ผู้ปฏิบัติงานในมหาวิทยาลัยเทคโนโลยีสุรนารี๒. ตัวอย่างเครื่องแบบพนักงานมหาวิทยาลัย(เสื้อเบลเซอร์)(ดูข้อมูลจากภาพกฎหมาย)ปริญสินีย์/ผู้จัดทำ๓ พฤศจิกายน ๒๕๕๓นฤดล/ผู้ตรวจ๒ ธันวาคม ๒๕๕๓[๑] ราชกิจจานุเบกษาเล่ม ๑๒๕/ตอนพิเศษ ๓๖ ง/หน้า ๔๔/๑๙ กุมภาพันธ์ ๒๕๕๑